A legtöbbször Michael Schumacher győzött Spában, hat alkalommal, őt a brazil Ayrton Senna követi öt győzelemmel, valamint a néhai Jim Clark négy sikerrel. Az utóbbi éveket a finn Kimi Räikkönen dominálta szintén négy diadallal, aki 2004 és 2009-es visszavonulása közötti hat évben egy kivételével az összes megrendezett futamot megnyerte - és a 2008-as eseményen is csak két körrel a vége előtt veszítette el a vezetést.